Эўропа (сэрыя марак)

**Ма́ркі сэ́рыі «Эўро́па»** (да 1992 року — «Эўропа — СЭПТ») — штогадовыя выпускі марак паштовымі адміністрацыямі эўрапейскіх краінаў, заснаваныя ў 1956 року. Кожная гадавая сэрыя прысьвечаная адзінай тэматыцы, зьвязанай з Эўропай: агульным караням, культуры, гісторыі і агульным мэтам эўрапейскіх дзяржаваў. Выпускі сэрыі «Эўропа» — адныя з найбольш папулярных і зьбіраных філятэлістамі марак.

## Мінуўшчына

### 1956—1993

Першы выпуск марак «Эўропы» адбыўся 15 верасьня 1956 року. Паштовыя адміністрацыі шасьці дзяржаваў-заснавальніц Эўрапейскае супольнасьці вугалю і сталі (ЭСВГ) выдалі маркі з аднолькавымі малюнкамі: вежа, складзеная зь літараў «EUROPA», абкладзеная будаўнічымі рыштаваньнямі.

У 1959 року была створаная Эўрапейская канфэрэнцыя паштовых і тэлекамунікацыйных адміністрацыяў (CEPT), і з 1960 на марках сэрыі зьявілася абрэвіятура «CEPT». Да 1973 року выпускі ўсіх краінаў мелі адзіны дызайн (за выняткам 1957 року). Розныя краіны выпускалі маркі ўласнага дызайну з надпісам «EUROPA».

З 1974 замест адзінага дызайну была ўведзеная агульная тэматыка, на якую краіну распрацоўвалі ўласны дызайн выпускаў.

У 1970-х роках на хвалі посьпеху марак «Эўропы» да выданьняў далучыліся розныя малыя краіны ці залежныя эўрапейскія тэрыторыі (накшталт Нармандзкіх астравоў). Андора, якая не магла ўвайсьці ў PostEurop, паколькі ейная паштовая адміністрацыя належала адначасна Гішпаніі і Францыі, выдавала маркі «Эўропа» з 1966 (францускія) і 1972 (гішпанскія). Востраў Мэн і Гернсі, каронныя залежнасьці Вялікабрытаніі, выдалі ўласныя маркі ў 1976, з 1978 да іх далучылася Джэрзі. У 1980-х колькасьць краінаў-удзельніц выпускаў дасягнула 35. З 1960 уласныя выпускі рабіла Турэччына, з 1969 — Югаславія. Пасьля распаду сацыялістычнага блёку колькасьць удзельнікаў вырасла да 57 краінаў ў сярэдзіне 1990-х.

### З 1993

У 1993 CEPT вырашыла сканцэнтравацца на тэлекамунікацыях, а выданьне марак пераняла асацыяцыя PostEurop. Лягатып CEPT быў зьменены новым — пахіленым у правы бок словам «EUROPA».

З мэтай рэклямы марак «Эўропы» ў 2002 PostEurop заснавала штогадовае галасаваньне за найлепшую марку сэрыі. З 2005 року маркі «Эўропа» сталі выдаваць неэўрапейскія дзяржавы, а ў самой Эўропе да выданьня далучыліся і не-чальцы PostEurop. Да 2006 року найлепшую марку году маглі абіраць толькі на пленарнай асамблеі «ПостЭўропы»; з 2007 галасаваньне даступнае ўсім ахвотным на ўэб-бачыне PostEurop.

У 2006 з нагоды 50-рочча запачаткаваньня сэрыі некаторыя краіны выдалі маркі, прысьвечаныя гэтай падзеі, хоць тэматыкай 2006 року была абраная «інтэграцыя ў бачаньні моладзі».

У 2011 уведзены новы лягатып марак «Эўропы» і прыз журы, які ўручаюць сем экспэртаў-філятэлістаў.

## Выпускі
### Адзіны дызайн (па 1974)

### Агульная тэматыка CEPT (па 1992)

### Агульная тэматыка PostEurop

## Крыніцы

## Літаратура
* *Europa CEPT, PostEurop 2005: Thematic Stamps Catalogue; specialized*. Sabadell, Barcelona, Spain: Domfil, 2004 , 392p.
* Schneider, Andreas. *Europa-Thematik Spezialkatalog*. Essen: A. Schneider, 1982, 267p.
* Staedal, Paul. *Europe-Philatelie III: Spezial Katalog der Europaischen Briefmarken und Sonderstempel*. Strasbourg: Europa F. D. C. Service, 1976–77
* Stuart Rossiter & John Flower: *The Stamp Atlas*

## Вонкавыя спасылкі
* Афіцыйная бачына PostEurop
* Афіцыйная бачына CEPT
* Блог пра маркі «Эўропа»

Катэгорыя:Паштовыя маркі
Катэгорыя:Зьявіліся ў 1956 годзе
Катэгорыя:Эўрапейская культура